CELEX: 62015FN0132
Language: mt
Date: 2015-10-12 00:00:00
Title: Kawża F-132/15: Rikors ippreżentat fit-12 ta’ Ottubru 2015 – ZZ vs Il-Kummissjoni

7.12.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 406/46
            
         Rikors ippreżentat fit-12 ta’ Ottubru 2015 – ZZ vs Il-Kummissjoni
   (Kawża F-132/15)
   (2015/C 406/49)
   Lingwa tal-kawża: il-Franċiż
   
      Partijiet
   
   
      Rikorrent: ZZ (rappreżentanti: J.-N. Louis u N. de Montigny, avukati)
   
      Konvenuta: Il-Kummissjoni Ewropea
   
      Suġġett u deskrizzjoni tat-tilwima
   
   Annullament tad-deċiżjoni tal-Kummissjoni li tiġi applikata l-klawżola ta’ riżerva medika prevista fl-Artikolu 32 tal-Kondizzjonijiet tal-impjieg, b’effett retroattiv, mid-data tad-dħul fis-servizz tar-rikorrent mal-Kummissjoni, u li jiġu sospiżi l-garanziji fir-rigward ta’ invalidità jew ta’ mewt u, min-naħa l-oħra, tad-deċiżjoni li jiġi eskluż minn kwalunkwe reklutaġġ mill-Kummissjoni għal perijodu ta’ sitt snin mid-data ta’ tmien l-aħħar kuntratt tiegħu.
   
      Talbiet
   
   
               —
            
            
               Tannulla d-deċiżjoni tal-awtorità awtorizzata sabiex tikkonkludi l-kuntratti ta’ impjieg li tirrigwarda, minn naħa, l-applikazzjoni b’effett retroattiv kontra r-rikorrent tar-riżerva medika prevista fl-Arikolu 32 tal-Kondizzjonijiet tal-impjieg u s-sospensjoni tal-garanziji fir-rigward ta’ invalidità jew ta’ mewt u, min-naħa l-oħra, l-esklużjoni tar-rikorrent minn kull reklutaġġ mill-Kummissjoni għal perijodu ta’ sitt snin.
            
         
               —
            
            
               tikkundanna lill-Kummissjoni għall-ispejjeż.